Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 17

2. Az 1. pont a következőket jelenti: — a Magyarországon létrehozott kutató egységek részvétele az Ötödik Keretprogram alapján elfogadott összes egyedi program megvalósításában, összhangban „A vállalkozások, kutató központok és egyetemek részvételére, valamint a kutatási eredmények terjesztésére vonatkozó, az Európai Közösség Ötödik Keretprogramjának (1998— 2002) megvalósítását célzó szabályok”-ban lefektetett módozatokkal és feltételekkel; — a Magyarországon létrehozott kutató egységek részvétele az Ötödik Euratom Keretprogram alapján elfogadott összes egyedi program megvalósításában, összhangban „A vállalkozások, kutató központok és egyetemek részvételére vonatkozó, az Európai Atomenergia Közösség Ötödik Keretprogramjának (1998—2002) megvalósítását célzó szabályok”-ban lefektetett módozatokkal és feltételekkel; — Magyarország pénzügyi hozzájárulása az Ötödik Keretprogram és az Ötödik Euratom Keretprogram megvalósítására elfogadott programok költségvetéséhez annak alapján, hogy milyen Magyarország hazai össztermékének aránya az Európai Unió tagállamai és Magyarország hazai össztermékeinek összegéhez képest.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes